Diari Oficial de la Generalitat Valenciana


Sumari del DOGV 4012, del 01-06-2001 (2001/5235)

RESOLUCIÓ de 3 de maig de 2001, del conseller de Medi Ambient, per la qual es resol la convocatòria de subvencions destinades a la realització d'activitats de voluntariat ambiental durant l'any 2001.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4012

Data del DOGV
:   01-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5235


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 3 de maig de 2001, del conseller de Medi Ambient, per la qual es resol la convocatòria de subvencions destinades a la realització d'activitats de voluntariat ambiental durant l'any 2001. [2001/X5235]
  
Vista l'Ordre de 4 de desembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a la realització d'activitats de voluntariat ambiental.
  
D'acord amb l'Ordre de 6 de març de 2001, de la Conselleria de Medi Ambient, per la qual es fan públics la línia de subvenció i l'import global màxim del qual que finança per a l'any 2001 les activitats de voluntariat ambiental, amb un import de 78.324.045 PTA (571.126,75 euros).
  
Atés que d'acord amb l'ordre primera, les subvencions estan destinades a la conservació, la protecció, el desenvolupament i la promoció de forests o terrenys forestals mitjançant accions dirigides al control i la informació de visitants, al control del compliment de les distintes normatives ambientals aplicables, a la vigilància dissuasiva, al control de plagues i malalties forestals i, de forma prioritària, a la prevenció i vigilància d'incendis forestals.
  
Até que la comissió ha valorat les distintes peticions d'acord amb les condicions previstes en la convocatòria.
  
Vista la proposta de resolució que eleva la Direcció General de Recursos Forestals, d'acord amb les atribucions que tinc conferides, resolc:
  
Primer
  
Concedir les subvencions la quantia i el cost acceptat de les quals s'assenyala en l'annex I per als grups indicats, les activitats i zones d'actuació especificades en els projectes referits.
  
Segon
  
Desestimar les subvencions incloses en l'annex II per les causes assenyalades.
  
Tercer
  
Contra aquesta resolució, que posa fi a la via administrativa, s'hi podrà interposar recurs contenciós administratiu en el termini de dos mesos, a comptar de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes, a comptar de l'endemà de la notificació, de conformitat amb el que s'estableix en els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.